

***Fundargerð stjórnar HSK mánudaginn 3. mars 2025 kl. 17:15***

Fundur haldinn í Selinu á Selfossi

Mætt: Guðríður Aadnegard, Helgi S. Haraldsson, Guðmundur Jónasson, Anný Ingimarsdóttir, Lárus Ingi Friðfinns Bjarnason og Engilbert Olgeirsson.

Gestur Einarsson, Jón Þröstur Jóhannesson og Guðrún Ása Kristleifsdóttir boðuðu forföll

Formaður bauð fundarmenn velkomna setti fundinn.

1. **Fundargerðir stjórnar HSK**

1.1 Fundargerð stjórnarfundar frá 18. febrúar sl. – **Fundargerð lögð fram og samþykkt með áorðnum breytingum.**

**2. Fundargerðir til kynningar**

2.1 Fundargerð sögu- og minjanefndar HSK frá 31. janúar sl. – **Lögð fram til kynningar.**

**3. Málefni/upplýsingar milli stjórnarfunda (önnur en nefnd eru í öðrum dagskrárliðum)**

3.1 Engilbert mætti á aðalfund Suðra sem haldinn var 24. febrúar. Á þeim fundi var samþykkt að starfsemi Suðra færist undir merki Umf. Selfoss. Strax að loknum aðalfundi var haldinn stofnfundur deildar innan Umf. Selfoss. – **Með þessari deild eru nú 12 deildir innan Umf. Selfoss**.

**4. Aðalfundir, þing, afmæli og ráðstefnur ofl.**

4.1 Boð á ársþing Blaksambands Íslands í Laugardalnum í Reykjavík 28. mars nk.

4.2. Boð á ársþing Bogfimisambands Íslands í Laugardalnum í Reykjavík 19. mars nk. – Skytturnar eiga rétt á að senda einn fulltrúa og HSK einn fulltrúa.

**5. Bréf til afgreiðslu og/eða kynningar**

5.1 Bréf frá ÍSÍ, dagsett 27. febrúar, er varðar skil á starfsskýrslum ÍSÍ og UMFÍ. - **Búið er að opna fyrir skil og nú þegar hafa tvö félög skilað inn af sambandssvæðinu. ÍSÍ mun verða með kynningarfund á kerfinu fyrir Suðurland (HSK, ÍBV og USVS) 25. mars milli 17-18 á teams.**

**6. Annað aðsent efni til kynningar**

6.1 Úrslit héraðsmóta, sjá [www.hsk.is](http://www.hsk.is).

6.2 Tilkynning frá ÍSÍ þar sem fram kemur að Lárus L. Blöndal forseti ÍSÍ sækist ekki eftir endurkjöri í embætti forseta sambandsins á 77. Íþróttaþingi ÍSÍ í maí nk.

6.3 Ársreikningur Íþr.f. Suðra 2024.

6.4 Ársreikningur Hestamannafélagsins Sleipnis 2024.

6.5 Ársreikningur Umf. Stokkseyrar 2024.

6.6 Fundargerð frá stofnfundi deildar um íþróttir fatlaðra hjá Umf. Selfoss.

6.7 Boðað hefur verið til framhaldsaðalfundar Golfklúbbs Þorlákshafnar 4. mars. nk. -

6.8 Tölvupóstur frá ÍSÍ dagsett, 26. febrúar sl. Líneyjar Rutar Halldórsdóttur var endurkjörin í stjórn Evrópusambands Ólympíunefnda (EOC) til næstu fjögurra ára.

**7. Málefni Selsins**

7.1 Ársreikningur Selsins 2024 – **Lagt fram til kynningar.**

7.2 Fjárhags- og framkvæmdaáætlun 2025 og fundargerð aðalfundar 18. febrúar sl. – **Lagt fram til kynningar.**

7.3 Ákveða vinnudag stjórnar, en óskað er eftir að stjórn HSK máli salinn. – **Stjórn tekur vel í þetta og leggur til að vinnudagur verði haldinn í byrjun apríl.**

7.4. Tölvupóstur frá Fjölbrautaskóla Suðurlands dagsettur 3. mars 2025, óskað er eftir samstarfi um afnot af Selinu til kennslu næstkomandi haust. Stjórn HSK tekur jákvætt í þetta og felur framkvæmdarstjóra að vera í sambandi við aðra eigendur Selsins og FSu um næstu skref.

**8. Svæðisstöðvar íþróttahéraða**

8.1 Starfsemi svæðisstöðva. Hvernig geta starfsmenn aðstoðað HSK?, sbr. umræður á fundi stjórnar HSK og svæðisfulltrúa Suðurlands 18. febrúar sl. – **Rætt var almennt um málefni svæðisstöðvanna og hlutverk þeirra.**

8.2 Tölvupóstur frá svæðisfulltrúum frá 25. febrúar sl., er varðar fyrirhugað Íþróttaþing Uppsveita. -

**Tölvupóstur var sendur á forsvarsvarsmenn ungmennafélaga í uppsveitum. Í póstinum kemur m.a. fram að HSK, í samstarfi við Svæðisstöð ÍSÍ og UMFÍ á Suðurlandi og Heilsueflandi Uppsveitir ætla að halda íþróttaþing Uppsveita, þar sem stjórnum, þjálfurum, fulltrúum ungmennaráða og sjálfboðaliðum er boðið að taka þátt. Stjórn HSK fagnar þessu framtaki en bendir á að mikilvægt hefði verið að ræða þátttöku HSK í verkefninu við stjórnina áður en ákvörðun var tekin.**

**9. Mótahald UMFÍ**

9.1 Framhald umræðu frá síðasta stjórnarfundi vegna fyrirspurnar UMFÍ um framkvæmd Unglingalandsmóta á næstu árum. – **Framkvæmdastjóri HSK hefur haft samband við fulltrúa sveitarfélaganna Árborgar og Ölfuss, en þetta eru þau sveitarfélög sem geta, eins og staðan er í dag, tekið að sér framkvæmd slíkra móta miðað við aðstöðu sem er til staðar. Framkvæmdastjóri mun senda formlegt erindi vegna málsins.**

**10. Héraðsþing HSK í Aratungu 27. mars 2025**

10.1 Fréttir af undirbúningi. – 16 félög eiga eftir að skila inn skýrslum þegar þetta er ritað.

10.2 Skipan nefnda HSK. Bréf frá formanni starfsíþróttanefndar HSK. - **Rætt um hlutverk nefnda o.fl.** **út frá aðsendu bréfi formanns starfsíþróttanefndar HSK. Stjórn HSK leggur til að gott væri að halda fund með nefndarmönnum nefnda og fara yfir ákveðin mál með þeim s.s. hlutverk o.fl.**

10.3 Gestalisti. – **Farið yfir listann og hann samþykktur, framkvæmdastjóri mun senda út boðsbréf.**

10.4 Hvatningarverðlaun HSK sem veitt verða á þinginu. **– Stjórnarmenn munu klára að lesa yfir þær skýrslur félaga sem komnar eru og í kjölfarið senda tillögur til framkvæmdastjóra.**

10.5 Gull- og silfurmerki HSK. – **Rætt um málið, nokkrar tillögur komu fram og verður unnið áfram með þær tillögur.**

10.6 Tillögur frá stjórn. – **Stjórn HSK mun leggja tillögur fram, eru þær í vinnslu.**

**11. Næsti stjórnarfundur - Dagsetning fyrir næsta fund var ekki ákveðin, en rætt var um að halda hann eftir héraðsþingið, mögulega í tengslum við vinnudag stjórnar, sbr. lið 7.3.**

*Fundi slitið kl. 19:20*

*Anný Ingimarsdóttir, fundarritari.*